ΑΘΗΝΑ 30/11/2020

ΑΡ. ΠΡΩΤ.: 3794

ΠΡΟΣ: 1. ΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΙΚΙΛΙΑ

2. ΥΦΥΠΟΥΡΓΟ ΥΓΕΙΑΣ

κο ΒΑΣΙΛΗ ΚΟΝΤΟΖΑΜΑΝΗ

ΚΟΙΝ.: ΣΩΜΑΤΕΙΑ ΜΕΛΗ

**ΘΕΜΑ: Ανησυχία για την τροποποίηση των συμβάσεων των επικουρικών υπαλλήλων που προσελήφθησαν για τις ανάγκες αντιμετώπισης του κορωνοϊού**

Κύριοι Υπουργοί,

Έκδηλη είναι η ανησυχία των συμβασιούχων επικουρικών υπαλλήλων που προσελήφθησαν για τις ανάγκες αντιμετώπισης του κορωνοϊού των οποίων τροποποιήθηκε η σύμβαση όσον αφορά τον τρόμο πληρωμής τους.

Η μισθοδοσία τους από εθνικά κονδύλια μεταβιβάζεται σε Κοινοτικά και προγράμματα ΕΣΠΑ που λήγουν με το τέλος της πανδημίας. Η αλλαγή του τρόπου μισθοδοσίας δημιουργεί ανησυχίες για τη χρονική διάρκεια της σύμβασης.

Επιπροσθέτως εντείνει την ανασφάλεια για το μέλλον τους παρά τις διαβεβαιώσεις για μονιμοποίηση.

Ως εκ τούτου το Υπουργείο Υγείας θα πρέπει να τοποθετηθεί για τις προθέσεις για το μέλλον των συμβασιούχων.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ